open-index/open-wikipedia-markdown huggingface dataset:
Ten Seconds to Hell

***Ten Seconds to Hell*** () je britansko-američki crno-bijeli igrani film snimljen 1959. godine u režiji Roberta Aldricha. Predstavlja adaptaciju romana *The Phoenix* Lawrencea P. Bachmana, a po žanru je mješavina drame i trilera. Radnja je smještena u razrušeni Berlin neposredno nakon Drugog svjetskog rata, a protagonisti su bivši pripadnici njemačke jedinice za deaktivaciju bombi koje britanske okupacijske vlasti angažiraju da za novac nastave isti opasni posao, a pri čemu se među njima stvara profesionalno suparništvo koje dodatno zakomplicira sporazum o preuzimanju novca poginulih članova tima. *Ten Seconds to Hell* se snimao na autentičnim lokacijama u Hladnim ratom podijeljenom Berlinu, s time da su vlasti tadašnje komunističke DR Njemačke i njihova filmska kompanija DEFA producentima dozvolile korištenje nekadašnjih UFA-inih studija u Babelsbergu, pa je tako *Ten Seconds in Hell* postala jedna od rijetkih, odnosno prvih hollywoodskih produkcija koja se snimala sa druge strane Željezne zavjese.

## Uloge
*Jack Palance ... Erik Koertner
*Jeff Chandler ... Karl Wirtz
*Martine Carol ... Margot Hofer
*Robert Cornthwaite ... Franz Loeffler
*Virginia Baker ... Frau Bauer
*Richard Wattis ... Major Haven
*Wesley Addy ... Wolfgang Sulke
*Dave Willock ... Peter Tillig
*James Goodwin ... Hans Globke
*Nancy Lee ... Ruth Sulke
*Charles Nolte ... Ljekar

## Vanjske veze
*
Trst (film)

***Trst*** je jugoslavenski crno-bijeli ratni film snimljen na slovenskom jeziku u režiji Franceta Štiglica po scenariju Franceta Bevka i premijerno prikazan početkom 1951. godine. Radnja se događa pri kraju Drugog svjetskog rata i prikazuje kako partizanske snage nastoje osloboditi Trst od njemačkog okupatora.

## Uloge
* Mira Bedenk ... Anda
* Angelo Benetelli ... Penko
* Sandro Bianchi ... Donati
* Vjekoslav Bonifacic ... Burole
* Alessandro Damiani ... Karlo
* Avgusta Danilova ... stara ženica
* Flavio della Noce ... Piero
* Josip Fiser ... menih
* Eliza Gerner ... Anamarija
* Franc Gunžer ... komisar mesta
* Pavla Kovič ... vratarjeva hči
* Slavica Kraševec ... Marijeta
* Andrej Kurent ... Ivan
* Anica Kužnik ... Vida
* Marcello Micheli ... Moro 
* Carlo Montini ... Oliva
* Lojze Potokar ... Just
* Stane Potokar ... komandir mesta
* Modest Sancin ... Galjof
* Stane Sever ... Borut
* Zvone Sintič ... Tadeo
* Pero Škerl ... Pahor
* Vladimir Skrbinšek ... Schmedke
* Dušan Škedl ... poročnik
* Jože Zupan ... Sila
* Mirko Zupančič ... Sergej

## Vanjske veze
* 
*
Regije Engleske

**Engleske regije** (engleski *Regions of England*) su formalno najviši nivo administrativne podjele zemlje, iako u praksi to nije tako, jer se manje više koriste jedino kao izborne jedinice za Evropski parlament, i kao podloga za statističke izvještaje Eurostatu, na osnovu kojih se dodjeljuju sredstva evropskih regionalnih programa.

Engleska je podjeljena na devet regija, iako za Engleze taj pojam ne postoji, osim u slučaju Velikog Londona, najbliže tom pojmu bile bi konstitutivne zemlje Ujedinjenog Kraljevstva; Engleska, Škotska, Wales i Sjeverna Irska.

## Historija
Današnjih devet regija izniklo je 1940-ih u statističke svrhe, daljni korak u regionalizaciji Engleske, bilo je osnivanje Komisije 
lokalne uprave 1972., koja je trebala pripremiti teren za reorganizaciju lokalne uprave izvan 
Velikog Londona.

Između 1998. i 2010. sve regije su imale rudimentarnu upravu (istina neizabranu), kao preteču forminja prave regionalne vlade, ali engleski birači nisu bili naročito oduševljeni tom idejom. To je pokazao referendum održan 2004. u Regiji Sjeveroistočna Engleska, gdje su birači velikom većinom (4:1) odbacili ideju o regionalnoj skupštini. Nakon tog je taj proces stavljen na led., pa su kasnije gotovo sve regije, jedna po jedna ukinule i ono malo regionalne uprave.

Tako da danas jedino Veliki London ima snažnu upravu, biranog gradonačelnika i skupštinu, a sve ostale regije su uglavnom prazne ljušture.

Velika većina Engleza naprosto ne vjeruje da će im regije bilo što dobroga donijeti, osim visokih troškova i gomilanja nepotrebne 
birokracije. U Engleskoj ne postoji tradicija regionalnih zajednica, jedini kraj (osim Londona) koji je u svojoj historiji imao nešto slično tome (kraljevinu) je Jugozapadna Engleska, ali to je bilo prije  normanske invazije  1066., pa ni to nije ostavilo nikakvog traga.

Englezi su ostali vezani uz svoje counties - shires, pa osim Londona regije za njih nemaju 
historijski temelj.

## Lista engleskih regija
* Jugoistočna Engleska
* Veliki London
* Sjeverozapadna Engleska
* Istočna Engleska
* Zapadni Midlands
* Jugozapadna Engleska
* Yorkshire i Humber
* Istočni Midlands
* Sjeveroistočna Engleska

## Reference

## Vanjske veze

* ''Local Government Boundary Commission for England''
Yesterday's Enemy

***Yesterday's Enemy*** () je britanski crno-bijeli ratni film snimljen 1959. godine u režiji Vala Guesta. Predstavlja adaptaciju istoimene televizijske drame Petera R. Newmana emitirane prethodne godine na BBC-ju i inspirirane stvarnim incidentom koji se 1942. godine zbio u Burmi za vrijeme tamošnjih borbi u Drugom svjetskom ratu. Radnja prikazuje kako prilikom povlačenja pred nadmoćnim japanskim snagama mala britanska jedinica dolazi u britansko selo i otkriva tajne japanske planove koje može dešifrirati jedan od žitelja koji je surađivao sa Japancima. Protagonist, koga tumači Stanley Baker, je britanski oficir koji planove nastoje dešifrirati po svaku cijenu te u tu svrhu uzima žitelje kao taoce i prijeti da će ih pogubiti ukoliko ne dobije željene informacije.

*Yesterday's Enemy* je snimljen u Hammerovim studijima, pri čemu su Guy Rolfe i Gordon Jackson ponovili uloge iz TV-verzije. Usprkos niskog budžeta, *Yesterday's Enemy* je impresionirao kritičare svojim izuzetno mračnim tonom, kao i nesentimentalnim prikazom rata i njime stvorenih moralnih dilema, a posebne je pohvale dobio Baker za svoju ulogu. Režiser Val Guest je kasnije tvrdio da se od svih filmova u svojoj karijeri najviše ponosi sa *Yesterday's Enemy*.

## Uloge

* Stanley Baker ... Kapetan Langford  
* Guy Rolfe ... Padre  
* Leo McKern ... Max  
* Gordon Jackson ... Narednik MacKenzie  
* David Oxley ... Ljekar
* Richard Pasco ... Potporučnik Hastings 
* Philip Ahn ... Yamazuki  
* Bryan Forbes ... Dawson  
* Wolfe Morris ... Doušnik 
* David Lodge ... Perkins  
* Percy Herbert ... Wilson
* Russell Waters ... Brigadir
* Barry Lowe ... Turner
* Burt Kwouk ... Japanski vojnik 
* Timothy Bateson ... Simpson (van špice) 
* Edwina Carroll ... Suni (van špice)
* Alan Keith ... Bendish (van špice)
* Arthur Lovegrove ... Patrick (van špice)

## Izvori

## Vanjske veze
* 
* 
*
Rio Conchos (film)

**Rio Conchos** je američki western film snimljen 1964. u režiji Gordona Douglasa. Predstavlja adaptaciju *Guns of Rio Conchos* Claira Huffakera. Predstavlja filmski debi Jima Browna, tadašnje zvijezde američkog nogometa koji će postati jedan od prvih crnih hollywoodskih zvijezda.

## Radnja
Divlji zapad 1867. godine. Nakon što je u pljački vlaka ukradeno tisuću pušaka, pukovnik Wagner (W. Anderson) dozna da je oružje prodano Indijancima iz plemena Apaša, te zaključi da bi to moglo ugroziti sigurnost njegovih ljudi i okolnog bjelačkog stanovništva. Kad satnik Haven (S. Whitman) ubrzo uhiti Jamesa "Jima" Lassitera (R. Boone), bivšeg južnjačkog časnika, kod uhićenika bude pronađena jedna od ukradenih pušaka. Lassiter je njome hladnokrvno pobio skupinu Indijanaca koji su se okupili na pogrebu svog suplemenika, te Wagneru prizna da je oružje dobio od pukovnika Therona Pardeeja (E. O´Brien). Pardee je također nekadašnji južnjački časnik i Lassiterov kolega koji ne želi priznati poraz u ratu, već s Apašima na granici Teksasa uz rijeku Rio Conchos priprema nove akcije protiv Sjevernjaka. Da bi to spriječio i zaustavio Pardeeja, satnik Haven organizira potragu za njim...

## Uloge
*Stuart Whitman - Satnik Haven, vojni časnik koji fanatično želi povratiti otete puške jer su otete konvoju pod njegovim zapovjedništvom.
*Richard Boone - James 'Jim' Lassiter, bivši bojnik vojske Konfederacije, fanatično mrzi Indijance jer su mu ubili ženu i djecu. U građanskom ratu je služio pod Pardeejevim zapovjedništvom.
*Tony Franciosa - Juan Luis Rodriguez tj. Juan Luis Martinez, meksički razbojnik kojega Lassiter izvuče iz zatvora.
*Jim Brown - Narednik Franklyn - crni dočasnik koji se priključuje Heavenovoj misiji.
*Wende Wagner - Sally, Indijanka.
*Warner Anderson - Pukovnik Wagner, zapovjednik pogranične utvrde.
*Rodolfo Acosta - Krvava košulja, vođa indijanske bande.
*Edmond O'Brien - Pukovnik Theron "Siva lisica" Pardee, bivši časnik vojske Konfederacije, po završetku rata se povukao sa svojim ljudima u Meksiko i sklopio savez sa meksičkim razbojnicima i Indijancima kako bi nastavio rat protiv Sjevernjaka.
*House Peters, Jr. - Bojnik Johnson, Pardeejev zamjenik.

## Izvori

## Vanjske veze
* 
*
Svet na Kajžarju

***Svet na Kajžarju*** je jugoslavenski crno-bijeli dramski film snimljen na slovenskom jeziku 1952. godine u režiji Franceta Štiglica. Predstavlja adaptaciju istoimense priče Ivana Potrča. Radnja je smještena u oblast Haloze nakon Drugog svjetskog rata i prikazuje kako se tamošnje stanovništvo suočava sa problemima koje izaziva nacionalizacija i odnos prema ratnim kolaboratorima.

## Uloge
* Janez Albreht ... Muhič
* Miha Baloh ... fant s kapo
* Ruša Bojc ... kuharica
* Metka Bučar ... Geta
* Josip Daneš
* Polde Dežman
* Maks Furijan ... Ornik
* Nežka Gorjup ... Rajhovca
* Vida Juvan ... Lajhovka
* Mila Kačič ... Sinkovca
* Miro Kopač ... Vračko
* Pavle Kovič ... Kletar
* Elvira Kralj ... Tičkovca
* Jože Lončina ... Fricel
* Frane Milčinski - Ježek ... trobentač
* Jože Mlakar ... pastir
* Bojan Peček ... Filipov
* Vika Podgorska ... Jula
* Lojze Potokar ... župnik Farkas
* Franc Presetnik ... Kulak Sinko
* Lojze Rozman ... miličnik
* Modest Sancin ... Kejač
* Tatjana Šenk ... Lizika
* Vladimir Skrbinšek ... Trinkhaus
* Bert Sotlar ... Tjos
* Aleksander Valič ... Sirk
* Vlasta Žagar ... Lujzika
* Mileva Zakrajšek ... Ozmečevka
* Ivo Zoretič ... Štefek

## Zunanje povezave
* 
*
Hell Is a City

***Hell Is a City*** () je britanski crno-bijeli kriminalistički film snimljen 1960. godine u režiji Vala Guesta. Predstavlja adaptaciju istoimenog romana Mauricea Proctera. Radnja se događa u Manchesteru, a protagonist, koga tumači Stanley Baker je policijski inspektor koji postaje uvjeren da će se opasni krimninalac (čiji lik tumači John Crawford) nakon bijega iz zatvora vratiti u taj grad kako bi se povezao sa starom bandom i preuzeo prethodno skriveni plijen. Radnja prikazuje kako se njegove sumnje opravdaju kada jedna žena na ulici bude brutalno ubijena radi novca. Iako je napravljen u produkciji Hammer Film Productions, studija specijaliziranog za niskobudžetne žanrovske filmove, *Hell Is a City* je po svom stilu i vizualnom ugođaju odao uticaj socijalno angažiranih filmova Britanskog novog vala.

## Uloge
* Stanley Baker ... Inspektor Harry Martineau
* John Crawford ... Don Starling
* Donald Pleasence ... Gus Hawkins
* Maxine Audley ... Julia Martineau
* Billie Whitelaw ... Chloe Hawkins
* Joseph Tomelty ... Furnisher Steele
* George A. Cooper ... Doug Savage
* Geoffrey Frederick ... Detektiv Devery
* Vanda Godsell ... Lucky Luske
* Charles Houston ... Clogger Roach
* Joby Blanshard ... Tawny Jakes
* Charles Morgan ... Laurie Lovett
* Peter Madden ... Bert Darwin
* Dickie Owen ... Bragg
* Lois Daine ... Cecily Wainwright
* Warren Mitchell ... Trgovački putnik
* Sarah Branch ... Silver Steele
* Alister Williamson ... Sam
* Russell Napier ... Glavni nadzornik
* Philip Bond ... Policajac u sjedištu (van špice)
* John Comer ... Policijski vozač u civilu (van špice)
* John Harvey ... Službenik koji uzima otiske prstiju (van špice)
* Doris Speed ... Starija bolničarka (van špice)

## Reference

## Vanjske veze
* 
* 
* 
* 
* Levenshulm: Hell is a City File - website on the town with a page dedicated to the film and book on which it is based
Never Take Sweets from a Stranger

***Never Take Sweets from a Stranger*** () je britanski crno-bijeli igrani film snimljen 1960. godine u režiji Cyrila Frankela. Po žanru je mješavina drame i trilera, a temelji se na drami *The Pony Trap* američkog pisca Rogera Garisa. Protagonisti su članovi britanske porodice koja se doselila u kanadski gradić gdje njihova 9-godišnja kćer postaje metom pedofilske žudnje starca (čiji lik tumači Felix Aylmer) koji je istovremeno najugledniji i najuticajniji čovjek u okolici. Radnja prikazuje kako se, nakon što prijave zločin, cijelo mjesto okrene protiv njih.

*Never Take Sweets from a Stranger* je nastao u produkciji studija Hammer Films i smatra se jednim od neobičnijih naslova u njegovoj filmografiji. To se prvenstveno u odnosi na temu pedofilije, koja je bila prilična rijetkost u tadašnjoj filmografiji, kao i korupcije i predrasuda u malim zajednicama. Film je loše prošao i kod kritike i kod publike, a što je  James Carreras, Hammerov šef, kasnije objasnio time da je "poslovni čovjek, a ne umjetnik" te da mu "filmovi sa porukom" ne idu od ruke. Među filmofilma je sa vremenom njegova reputacija rasla, a 1994. godine ga je Christopher Lee proglasio "izvrsnim filmom decenijama ispred svog vremena".

## Uloge
* Patrick Allen ... Peter Carter
* Gwen Watford ... Sally Carter
* Janina Faye ... Jean Carter
* Felix Aylmer ... Clarence Olderberry Sr.
* Niall MacGinnis ... Odvjetnik obrane
* Michael Gwynn ... Tužitelj
* Alison Leggatt ... Martha
* Bill Nagy ... Clarence Olderberry Jr.
* MacDonald Parke ... Sudac
* Estelle Brody ... Eunice Kalliduke
* Robert Arden ... Tom Demarest
* Frances Green ... Lucille
* John Bloomfield ... Predsjednik porote

## Reference

## Vanjske veze
* 
* ''Never Take Sweets from a Stranger''  at Eccentric Cinema
Istočni Midlands

**Istočni Midlands** (engleski: *East Midlands*) je jedna od 9 službenih engleskih regija u kojoj živi 4,637,413 
stanovnika, na površini od 15,627 km².

Po površini je četvrta engleska regija, a po stanovništvu osma.

## Geografija
Regija je istočni dio Midlandsa, koji se prostire od obale Sjevernog mora do unutašnjosti.

Istočni Midlands leži sjeverno od regija Istočna Engleska i Greater Londona. 
Administrativno je podjeljena na šest countya to su; Derbyshire, Leicestershire, Lincolnshire, Northamptonshire, Nottinghamshire i Rutland.

Veći gradovi su: Derby, Leicester, Lincoln i Nottingham

## Reference

## Vanjske veze

* East Midlands Regional Assembly
Zapadni Midlands (regija)

**Zapadni Midlands** (engleski: *West Midlands*) je jedna od 9 službenih engleskih regija u kojoj živi 5,713,284 
stanovnika, na površini od 13,000 km².

Zapadni Midlands je po površini sedma, a po stanovništvu peta engleska regija.

## Geografija
Regija je zapadni dio Midlandsa, koji se prostire po unutrašnjosti Engleske. U ovoj regiji nalazi se drugi po veličini britanski grad - Birmingham, a tu se nalazi i velika konurbacija Midlandton, u kojoj pored Birminghama leže i gradovi Wolverhampton, Dudley, Solihull, Walsall i West Bromwich (uz brojne manje). Grad Coventry leži nešto zapadnije odvojen od konurbacije zelenim pojasom.

Preko jugoistočnog dijela regije protiče najduža britanska rijeka Severn.

Zapadni Midlands je svoju regionalnu skupšinu raspustio 31. marta 2010., pa zapravo njegova regionalna administracija više praktički i ne funkcionira.

## Reference

## Vanjske veze

* West Midlands Regional Assembly
Rio Conchos

**Río Conchos** je velika rijeka u meksičkoj državi Chihuahua. Ulijeva se u Río Bravo del Norte (poznatu kao Rio Grande) u gradu Ojinaga.

## Opis
Rio Conchos je glavna rijeka države Chihuahua i najveća pritoka Rio Grandea. Predstavlja jedan od najvažnijih riječnih sistema sjevernog Meksika. Conchos ima nekolko rezervoara čija se voda koristi u poljoprivredne i hidroenergetske svrhe.

## Izvori

## Vanjske veze
* Cuenca del Río Conchos
Major Dundee

***Bojnik Dundee*** ili ***Major Dundee*** je američki western film iz 1965. godine. Redatelj mu je bio Sam Peckinpah a film je zapamćen po glavnim ulogama Charltona Hestona i Richarda Harrisa. Radnja filma se zbiva tijekom američkog građanskog rata kada dvojica časnika sa sukobljenih strana moraju zajedno progoniti skupinu Apača u Meksiko koji je pod francuskom okupacijom.

## Sadržaj
Krajem 1864. tijekom američkog građanskog rata, časnik konjice Unije, bojnik Amos Dundee (Heston) je razriješen dužnosti zbog nedefinirane taktičke pogreške (iako se implicira da je pokazao previše inicijative) u bitci kod Gettysburga, i poslan je zapovjedati  zarobljeničkim logorom Fort Benlin u teritoriju Novi Meksiko. Nakon što je obitelj rančera masakrirana od strane glavnog Apačkog ratnog vođe pod nazivom Sierra Charriba (Michael Pate), Dundee grabi priliku za slavu, podižući svoju privatnu vojsku od vojnika Unije (crnih i bijelih), konfederalnih zatvorenika kojima je na čelu njegov bivši prijatelj i suparnik (iz dana na West Pointu) satnik Benjamin Tyreen (Richard Harris), nekoliko indijanskih izviđača, i bande plaćenika i civila; i ilegalno slijedeći Charribu u Meksiko.

## Uloge
*Charlton Heston - bojnik Amos Charles Dundee.
*Richard Harris - satnik Benjamin Tyreen.
*Jim Hutton - poručnik Graham, uštogljeni, neiskusni topnik.
*James Coburn - Samuel Potts, civilni vodič ekspedicije.
*Michael Anderson, Jr. - vojnik Tim Ryan, trubač.
*Senta Berger - Teresa Santiago, žena austrijskog doktora, liječnica u meksičkom selu.
*Mario Adorf - narednik Gomez, Dundeejev odan čovjek.
*Brock Peters - Aesop, vođa male grupe crnih vojnika u Fort Benlinu
*Warren Oates - O.W. Hadley, neodgovorni konfederalni vojnik. Dezertira, ali ga uhvate i pogubi ga Tyreen.
*Ben Johnson - narednik Chillum, Tyreenova desna ruka.
*R.G. Armstrong - velečasni Dahlstrom, svećenik koji se pridružuje ekspediciji da osveti smrt svojih vjernika.
*L.Q. Jones - Arthur Hadley, O.W.-ov brat.
*Slim Pickens - Wiley, pijani gonič mula.
*Dub Taylor - Benjamin Priam, kradljivac konja unovačen iz zatvora Fort Benlina.
*John Davis Chandler - Jimmy Lee Benteen, rasistički konfederalni vojnik koji izazove borbu sa Aesopom.  
*Karl Swenson - satnik Frank Waller, Dundeejev zamjenik u Fort Benlinu.
*Albert Carrier - satnik Jacques Tremaine, zapovjednik francuskih konjanika koji progone Dundeejeve ljude.
*Michael Pate - Sierra Charriba, vođa plemena koje terorizira bijele doseljenike na obje strane granice.
*Jose Carlos Ruiz - Riago, "kršteni Indijanac", izviđač čija je odanost upitna
*Begonia Palacios - Linda, mlada Meksikanka koja pomaže Teresi i ima kratku vezu sa Ryanom.
*Aurora Clavel - Melinche, Indijanka u Durangu koja liječi Dundeeja i on ju poslije zavede.
*Enrique Lucero - doktor Aguilar, koji operira Dundeeja u Durangu.
*Francisco Reiguera - stari Apač, poslan da odvede Dundeeja u zamku.

## Reference

## Vanjske veze
* 
* 
* 
* 
* Review of the Extended Version
Tri zgodbe

***Tri zgodbe*** () je jugoslavenski crno-bijeli omnibus film snimljen u režiji Janeta Kavčiča, Igora Pretnarja i Franceta Kosmača i premijerno prikazan 1955. godine. Sastoji od tri priče, koje za zajednički motiv imaju vodu i smrt. Prva priča *Slovo Andreja Vitužnika*, u režiji Kavčiča, se temelji na noveli Antona Ingoliča i prikazuje starog splavara koji nakon nesreće mora napustiti splav. Druga priča *Na valovih Mure*, u režiji Pretnara, se temelji na književnom predlošku Miška Kranjca prikazuje mlinara koji izgubi malo dijete. Treća priča *Koplji pod brezo* se temelji na predlošku Prežihova Voranca i prikazuje kako mladić strada postavljajući koplje pod vodu. Film je snimljen u stilu italijanskog neorealizma.

## Uloge
;Slovo Andreja Vitužnika
* Stane Sever
* Jože Mlakar
* Janez Vrhovec

;Na valovih Mure
* Julka Starič
* Bert Sotlar
* Lojze Potokar
* Nika Juvan

;Koplji pod brezo
* Mira Sardoč
* Rudi Kosmač
* Jurij Souček
* Mileva Zakrajšek
* Marjan Kralj

## Zunanje povezave
* 
*
Passport to China

***Passport to China*** () je britanski pustolovni film snimljen 1960. godine u režiji Michaela Carrerasa. Protagonist, koga tumači američki glumac Richard Basehart, je pilot koga unajme da ode u komunističku Kinu i odatle izbavi Amerikanku (čiji lik tumači Lisa Gastoni). Radnja prikazuje kako ga ona nagovori da sa njom u Hong Kong prebaci grupu kineskih izbjeglica.

## Vanjske veze
*
Cash on Demand

***Cash on Demand*** () je britanski crno-bijeli triler film snimljen 1961. godine u režiji Quentina Lawrencea. Temelji se na istoimenoj TV drami koju je također bio režirao Lawrence. Protagonist, koga tumači Peter Cushing je direktor male banke kome beskrupulozni kriminalac (koga tumači André Morell) otme porodicu i natjera ga da mu, koristeći svoj položaj, omogući pljačku banke pod krinkom istrage osiguravajućeg zavoda. Za *Cash on Demand* je karakteristično da se odigrava u stvarnom vremenu, ali su kritičari bili razočarani neuvjerljivom završnicom.

## Uloge
* Peter Cushing ... Harry Fordyce
* André Morell ... Pukovnik Gore-Hepburn 
* Richard Vernon ... Pearson
* Norman Bird ... Sanderson
* Kevin Stoney ... Detektiv inspektor Mason
* Barry Lowe ... Harvill
* Edith Sharpe ... Miss Pringle
* Lois Daine ... Sally 
* Alan Haywood ... Kane 
* Vera Cook ... Mrs. Fordyce
* Charles Morgan ... Detektiv narednik Collins

## Izvori

## Vanjske veze
* 
* Entry at tcm.com
Jerry Mateparae

General-potpukovnik **Sir Jeremiah "Jerry" Mateparae** (Whanganui, 14. studenog 1954.) bio je dvadeseti generalni guverner Novog Zelanda. Prije toga je bio načelnik novozelandskih obrambenih snaga, između 2006. i 2011. godine i prva osoba maorskog podrijetla koja je bila direktor Zavoda za sigurnost, od 7. veljače 2011. do 1. srpnja 2011. Njegovo imenovanje guvernerom objavljeno je 8. ožujka 2011., a dužnost je preuzeo 31. kolovoza 2011. godine. Funkciju je obavljao do 31. kolovoza 2016., a za njegovu nasljednicu je određena Patsy Reddy.

## Izvor

## Vanjske veze

*New Zealand Governor General official website
*NZDF biography
Patsy Reddy

**Dame Patricia Lee "Patsy" Reddy** (Matamata, 17. svibnja 1954.) je novozelandska pravnica i 21. generalna guvernerka Novog Zelanda, treća žena na toj poziciji. Rođena je 1954. godine u obitelji školskih profesora. Godine 1979. je stekla titulu magistre prava u Wellingtonu, nakon čega je postala profesor na svom matičnom fakultetu. Godine 1982. postala je *[[solicitor]]* i pridružila se odvjetničkom uredu Watts and Patterson, a specijalizirala se za porezno pravo i pravo društava. Istovremeno je radila i za novozelandsku vladu, posebice na slučajevima naknade štete prema sporazumu iz Waitangija, te je bila u odborima različitih kompanija. 

U ožujku 2016. godine, objavljeno je da je kraljica Elizabeta II prihvatila prijedlog premijera Keyja da se Patsy Reddy imenuje za nasljednicu Jerryja Mateparaeja na mjestu generalnog guvernera. Njezin petogodišnji mandat započeo je u rujnu 2016. godine.
Laburistička stranka Novog Zelanda

**Laburistička stranka Novog Zelanda** (engleski: *New Zealand Labour Party*; maorski: *Rōpū Reipa o Aotearoa*) je politička stranka na Novom Zelandu i jedna od dvije najveće stranke u toj državi, uz Nacionalnu stranku. Stranka je osnovana 1916. godine ujedinjenjem Ujedinjene laburističke stranke i Socijaldemokratske partije te je danas najstarija, aktivna stranka na Novom Zelandu. Kao stranka lijevog centra, politika NZLP-a temelji se na socijaldemokratskim načelima, a najvažnija pitanja su ona zapošljavanja, zdravstvenog i socijalnog osiguranja te investiranje u javno zdravstvo i obrazovanje. 

Trenutno vladajuča stranka, laburisti su se vratili na vlast 2017. te uvjerljivom pobjedom osvojili drugi uzastopni mandat nakon izbora 2020.. Prethodno su vodili državu od 1998. do 2008. godine, kada je premijerka bila Helen Clark. Nakon poraza na izborima 2008. godine, laburisti su, po broju mjesta u Predstavničkom domu, druga najjača stranka na Novom Zelandu i sačinjavaju službenu parlamentarnu opoziciju. 

Trenutni predsjednik stranke je Jacinda Arden koja od 2017. obnaša dužnost premijerke Novog Zelanda.
Tyne and Wear

**Tyne and Wear** je ceremonijalni i metropolitanski county na sjeveroistoku Engleske. 
Ime je dobio po svoje dvije najveće rijeke Tyne i Wear.

## Geografija

Tyne and Wear leži u regiji Sjeveroistočna Engleska, ima površinu od 539 km², na kojoj živi 1,104,825 stanovnika.
On graniči sa sjeverozapada sa countyem - Northumberland, a sa juga sa Countyem Durham, Sjeverno more mu je prirodna granica na istoku. 
To je visoko urbanizirani industrijski kraj.

## Historija
Tyne and Wear je osnovan 1974. ujedinjenjem pet okruga; Gateshead, North Tyneside, South Tyneside, City of Sunderland i Newcastle upon Tyne.

Okruzi sjeverno od rijeke Tyne; Newcastle upon Tyne i North Tyneside bili su dio historijskog countya Northumberland, dok su oni na jugu Gateshead, South Tyneside i Sunderland bili dio historijskog Durhama.

Metropolitanski county Tyne and Wear je između 1974. - 1986. bio administrativna jedinica sa svim ovlastima, ali je 1986. svoje 
ovlasti prenio na svoje konstitutivne okruge, koji su na taj način postali autonomni, tako da je danas samo geografski i 
ceremonijalni county, bez administrativne funkcije.

## Privreda

Najveće prirodno bogatsvo tog kraja - ugljen, počeo se iskapati još u 13. vijeku, tada je to bilo ograničeno na površinska nalazišta 
zapadno od Newcastla, blizu rijeke zbog lakšeg transporta. 
Iako se praktički čitav srednji vijek ugljen iz Newcastla izvozio u London, promet se drastično povećao u elizabetansko doba, kad je ponestalo drva za ogrjev.

Razvojem rudarskih tehnika, uz pomoć tek otkriveneparne mašine, tokom 18. vijeka počelo se iskapati i istočno od Newcastla na dotad nedostupnim, suviše dubokim nalazištima. Taj ugljen omogućio je da prije industrijske revolucije, duž rijeke Tyne niknu brojne manufakture koje su proizvodile; 
staklo, keramiku, kemikalije i željezo. U to vrijeme taj kraj - Tyneside, bio je glavni proizvođač soli u Britaniji, koristeći 
ugljen za isparavanje morske vode.

Novi 19. vijek donio je dvije velike prednosti, koje su omogućile eksplozivni rast rudarstva, napredak u transportu (željeznica, parobrodi) i porast potražnje za ugljenom, za različite namjene (livenje, plin, para)
Izgradnjom pruga, rudnici više nisu morali biti pored rijeka, a počelo se iskapati puno dublje ispod sloja vapnenca.

Industrijski razvoj krajem 19. vijeka koncentrirao se po lukama duž rijeke Tyne, stare industrije soli, stakla i kemikalija ugasle su, a zamijenjenila ih je brodogradnja željeznih brodova.

Kao i većina britanskih regija zavisnih o teškoj industriji, i Tyne and Wear je teško pogodila Velika ekonomska kriza između dva rata.

Propast rudarstva i bankrot teške industrije krajem 20. vijeka, izazvao je veliku nezaposlenost, pa se traže načini da se promjeni industrijska struktura, na nove sektore kao što je elektronika i automatika, a velike nade se polažu i na sektor usluga.

## Reference

## Vanjske veze

* Tyne and Wear Lieutenancy
Zelena stranka Aotearoe Novog Zelanda

**Zelena stranka Aotearoe Novog Zelanda** (engleski: *Green Party of Aotearoa New Zealand*; maorski: *Rōpū Kākāriki*) je lijeva politička stranka s Novog Zelanda, trenutno četvrta najjača po broju mandata u Predstavničkom domu. Kao i većina zelenih stranaka u svijetu, GPANZ se koncentrira na zelenu i ekološku politiku te se zalaže za nenasilje. 

Stranka ima dvoje vođa, jednog muškarca i jednu ženu, a to su trenutno Marama Davidson i James Shaw. Trenutno sačinjavaju parlamentarnu opoziciju i najčešće surađuju s laburistima.
Prvo Novi Zeland

**Prvo Novi Zeland** (engleski: *New Zealand First Party*; maorski: *Aotearoa Tuatahi*) je konzervativna i populistička politička stranka na Novom Zelandu, osnovana 18. srpnja 1993. godine, nakon što se bivši narodnjak Winston Peters povukao iz te stranke. Iako primarno u opoziciji, Prvo Novi Zeland je dva puta sudjelovao u vladajućoj koaliciji: od 1996. do 1998. s narodnjacima, a od 2005. do 2008. s laburistima. 

Iako komentatori često spore oko klasifikacije ove stranke unutar klasičnog političkog spektra, građani Novog Zelanda ju povezuju uz zalaganje za prava umirovljenika i protivljenje imigraciji, posebice onoj iz Azije. 

Od osnivanja 1993. do 2008. godine su stalno imali barem jednog zastupnika u Predstavničkom domu, međutim te su godine osvojili premalo glasova i izostali iz parlamenta. Godine 2011., ponovo su se vratili u Predstavnički dom, gdje i danas imaju 12 zastupnika te su dio opozicije.
Maʻilikākahi

**Maʻilikākahi** (ili **Maʻilikukahi**) bio je poglavica havajskog otoka Oʻahua na drevnim Havajima. On je ostao zapamćen kao dobar vladar toga otoka te je osnovao svoju dinastiju, *Hale o Maʻilikākahi*.
## Život
Živio je u 15. ili 16. vijeku. Ipak, moguće je da je rođen na kraju 14. vijeka.

Njegov otac je bio plemić Kukahiaililani (potomak poglavarke Maelo od Kone), a majka mu je bila plemkinja Kokalola. 

Naslijedio je svojeg rođaka, Haku, te je podijelio zemljište na Oʻahuu na dijelove zvane *ahupuaʻa* na havajskom.

Naslijedio ga je sin, plemić Kālonaiki.
## Izvori
Yorkshire i Humber

**Yorkshire i Humber** (engleski: *Yorkshire and the Humber*) je jedna od 9 službenih engleskih regija u kojoj živi 5,360.027 
stanovnika, na površini od 15.420 km².

Yorkshire i Humber je po površini peta, a po stanovništvu sedma engleska regija.

## Geografija
Regija se nalazi na sjeveroistoku Engleske, uz obalu Sjevernog mora. Teritorij regije prostire se najvećim dijelom po historijskoj grofoviji Yorkshire (South Yorkshire, West Yorkshire, East Riding of Yorkshire sa gradom Hull), uz metropolitansku grofoviju North Yorkshire sa gradom York, i po unitarnim jedinicama North Lincolnshire i North East Lincolnshire. Yorkshire i Humber je svoju regionalnu administraciju (komitete) raspustio 22. jula 2010., pa zapravo njegova regionalna administracija više praktički i ne funkcionira.

## Reference

## Vanjske veze

* Government Office for Yorkshire and The Humber
Holikačuk

**Holikačuk** (ili **Inoko**, ili **Inoka Kotana**) su severnoamerički domorodački narod koji pripada Atabaskanskoj porodici naroda, njihov jezik spada u centralno aljaskansko-jukonsku podgrupu severne grupe atabaskanskih jezika. Njihova tradicionalana teritorija se nalazi u centralnom delu zapadne Aljaske oko srednjeg i gornjeg toka reke Inoko. Od 1963. naseljeni su u gradiću Grejling na reci Jukon. Prema podacima centra za proučavanje aljaskanskih domodrodačkih jezika Holikačuka je 2007. bilo 180 od kojih je samo njih 5 govorilo holikačučkim jezikom.

Holikačuci sebe nazivaju *"Dug Hitan" *. Ime *Holikačuk* je izvedeno od imena jednog od sela na tradicionalnoj holikačučkoj teritoriji.

Antropolozi su u prošlosti veoma malo proučavali Holikačuke, zbog čega o njima ne postoji veliki broj pisanih dokumenata (objavljenih i neobjavljenih). U prošlosti su pogrešno grupisani sa Kojukonima.

Susedi Holikačuka su na severu Eskimi Jupici i Kojukoni, na istoku Kojukoni, na jugu su Gornji Kuskokvim, a na zapadu su Deg Hitan.

Holikačučka kultura je donekle slična kulturi naroda Deg Hitan.

## Reference

## Literatura
* Snow, Jeanne H. (1981). Ingalik. In *Subarctic* (pp.&nbsp;602–617). Handbook of North American Indians (W. C. Sturtevant, General Ed.) (Vol. 6). Washington, D. C.: Smithsonian Institution.

## Vanjske veze
* Holikachuk (Alaska Native Languages)
* Constitution and By-laws of the Organized Village of Holikachuk Alaska
Engleske unitarne jedinice

**Engleske unitarne jedinice** ili **Unitarne vlasti** (engleski: *Unitary authorities of England*) su jedna specifična engleska administrativna jedinica. Pojedostavljeno rečeno one su lokalna administracija odgovorna za pružanje svih usluga lokalne uprave unutar svog okruga.

## Karakteristike
Kako inače brojni dijelovi Engleske imaju dva nivoa lokalne uprave, a to su: Vijeća (savjeti, odbori) grofovija i Vijeća distrikta, okruga i gradova, koji se potpuno odvojeno bave svaki svojim resorima, odnosno svim onim što spada pod lokalnu upravu, a to je:
* obrazovanje
* transport
* planiranje
* vatrogastvo i javna sigurnost
* socijalna zaštita
* biblioteke
* upravljanje otpadom
* trgovački standardi
Za razliku od tog *Unitarne jedinice* se bave svim tim zajedno.

*Unitarne jedinice* najčešće omogućuju malim grofovijama i velikim gradovima da imaju odvojenu lokalnu administraciju po svojim slabije urbaniziranim dijelovima, tamo gdje bi podjela na okruge bila nepraktična i preskupa.

Postoje tri glavna tipa *unitarnih jedinica*, to su *Unitarne jedinice [[County#Ujedinjeno Kraljevstvo|countya]]*, Londonskih 
borougha i metropolitanskih borougha.

Danas ih ima 56, pokrivaju teren od 33 km² do 5013 km², i imaju od 40.000 do 500.000 stanovnika.

## Historija
Oformljene su nakon donošenja Zakona o lokalnoj upravi 1992., kojim je izmijenjen Zakon o lokalnoj upravi iz 1972. kako bi se omogućila egzistencija onih grofovija koje nisu imale po nekoliko distrikta.

Većina *unitarnih jedinica* je osnovana tokom 1990-ih, a daljnji ciklus njihova osnivanja desio se 2009. godine.

## Reference

## Vanjske veze
* Counties, Non-metropolitan Districts and Unitary Authorities
Scilly

**Scilly** (engleski: *Isles of Scilly*)  je mali arhipelag na jugozapadu Engleske u regiji Jugozapadna Engleska.

To je grupa od oko 50 malih otoka i brojnih hridi, koji leže jugozapadno od Cornwalla, udaljeni 40 do 58 km od kopna.

## Geografija

Ukupna površina svih otoka arhipelaga iznosi 16 km², na kojima živi 2,203 stanovnika.

Samo je pet otoka nastanjeno, to su; St. Mary’s, Tresco, St. Martin’s, Bryher i St. Agnes. Većina stanovnika živi na otoku St. Mary’s, u 
naselju Hugh Town koji ima dobru luku i muzej. Svjetionik - *Bishop Rock* iz 1858., na zapadnom kraju arhipelaga značajan je
primjer građevinarstva 19. vijeka.

Administrativno arhipelag je distrikt u Engleskoj, iako je dio historijskog i 
ceremonijalnog countya Cornwall.
Budući da njegova vijeća funkcioniraju i kao distrikt i kao county, ona imaju status sličan 
unitarnoj jedinici.  
Administrativni centar je St. Mary’s, najveći otok u arhipelagu.

Otoci su geološki sastavljeni od granita, i nastavak su granitne mase Cornwallskog kopna. Najviša točka od
50 metara leži na St. Mary’s-u, svi otoci imaju opasne stjenovite obale s brojnim grebenima.

Kako je klima na otocima izuzetno blaga (prosječna mjesečna temperatura varira od 7 do 16 °C) - flora i fauna je sasvim drugačija od one na engleskom kopnu. Tako da rastu brojne suptropske biljke, a po stijenama hridi i 
otočića žive tuljani. Brojne ptice gnjezde po otocima, među njima i rijetka vrsta čigre (Sterna dougallii) i Mali zovoj 
(Puffinus puffinus).

## Historija

Po arhipelagu ima prahistorijskih nalaza u obliku tumulusa i primitivnih stupova. Henry I (vladao 1100.-
1135.) dao je arhipelag opatu iz devonskog Tavistocka.
Scilly je u 16. vijeku postao krunska imovina, pa je 1571. dat u najam Francisu Godolphinu, koji je 1593. sagradio zamak Star iznad 
Hugh Towna.

Za  engleskog građanskog rata (1642-1651), arhipelag je bio pod kontrolom monarhista, čija je mornarica teško oštetila nizozemske brodove. Nizozemci su, nakon što im je odbijen zahtjev za odštetu, objavili 1651. - rat arhipelagu.  
Ubrzo nakon toga pristaše parlamenta stekle su kontrolu nad arhipelagom. Rat je kasnije završio, iako formalni mirovni sporazum nije potpisan sve do 17. aprila 1986. Od 1834. - August Smith iznajmljuje arhipelag, umjesto ranijeg Godolphinsa, to je trajalo do 1933. kad je većina otoka predana britanskoj kruni.

## Privreda i transport

Privreda se zahvaljući dobroj klimi, bazira na turizmu i uzgoju cvijeća i povrća, uz to je i ribarstvo također značajno.

Arhipelag je trajektom povezan sa lukom Penzance, na Cornwallu, a povezan je i avionima sa aerodromima u Newquayu i Exeteru.

## Reference

## Vanjske veze

* Isles of Scilly
John Furey

**John Furey** (13. april 1951 - ) je američki glumac, najpoznatiji po ulozi savjetnika Paula Holta u horor-filmu *[[Friday the 13th Part 2]]*.

## Filmografija

### Film

### Televizija

## Vanjske veze
*
The Pink Panther (film, 1963)

***Pink Panther*** je filmska komedija iz 1963. godine, prvi film iz serijala o šašavom inspektoru Clouseauu i ukradenom dragulju Pink Pantheru. U glavnoj je ulozi Peter Sellers, a uz njega se pojavljuju i David Niven, Robert Wagner, Claudia Cardinale i Capucine. Blake Edwards je redatelj i scenarist filma. Prvi se put pojavljuje i animirani lik Pinka Panthera.

Film *[[Pink Panther (2006)|Pink Panther]]* iz 2006. godine je obrada ovoga filma, sa Steveom Martinom u ulozi Clouseaua.

## Radnja

Inspektor Clouseau (Peter Sellers) nespretni je detektiv francuske policije koji uvijek zabrlja stvar. Nađe se na tragu kradljivca dragulja Sir Charlesa Lyttona (David Niven), poznatog pod nadimkom "Fantom". Clouseauova je supruga Simone (glumi ju francuska glumica i model Capucine) suučesnica Fantoma, što Clouseau, naravno, ne zna. U priču se umiješa i nećak Sir Charlesa, George Lytton (Robert Wagner), koji se zajedno s ostalim akterima priče nađe u skijalištu u talijanskoj Cortini d'Ampezzo, gdje zimuje bogata princeza Dala od Lugasha (Claudia Cardinale), vlasnica *Ružičastog pantera*, najvećeg dijamanta na svijetu.
## Muzika
* The Pink Panther Theme (napisao Henry Mancini 1963. godine)
* Meglio Stasera (napisao Henry Mancini 1963. godine a skladba je prvi put izvedena u filmu Fran Jeffries)
## Uloge
*David Niven - Sir Charles Lytton
*Peter Sellers - inspektor Jacques Clouseau
*Robert Wagner - George Lytton
*Capucine - Simone Clouseau
*Claudia Cardinale - princeza Dala od Lugasha
*Brenda De Banzie - Angela Dunning
*Colin Gordon - Tucker
*John Le Mesurier - javni pravobranitelj
*James Lanphier - Saloud
*Guy Thomajan - Artoff
*Michael Trubshawe - Felix Townes
*Riccardo Billi - Aristotle Sarajos
*Meri Welles - Monica Fawn
*Martin Miller - Pierre Luigi
*Fran Jeffries - grčka rođakinja
*Gale Garnett - glas princeze Dale

## Nagrade

*nominacija za Oscar za najbolju originalnu glazbu (Henry Mancini)
*nominacija za Zlatni globus za najboljeg glumca - komedija ili mjuzikl (Peter Sellers)
*nominacija za nagradu BAFTA za najboljeg britanskog glumca (Peter Sellers)

## Reference

## Vanjske veze

* 
* 
*
Meglio stasera

**Meglio Stasera** (u engleskoj verziji poznatije kao *It Had Better Be Tonight*) je skladba koju je napisao Henry Mancini 1963. godine. Pjesmu je izvodilo dosta izvođača ali najpoznatije su dvije verzije: talijanska za koju je tekst napisao Franco Migliacci i engleska za koju je tekst napisao Johnny Mercer.  Sama pjesma je napisana za film Pink Panther u kom je praizvedbu otpjevala američka pjevačica Frann Jeffries. Ista melodija korištena je kao i pozadinska glazba u istom filmu.
Carpe diem poruka ove pjesme u engleskoj verziji koristi izraz  "Fa' subito!" sto znači „napravi to odmah“.  U talijanskoj verziji ove pjesme ovaj izraz se ne koristi ali smisao poruke je isti: „volimo se večeras, zato što nitko ne zna što će se dogoditi sutra.“

::***Talijanska verzija***

:Meglio stasera, che domani o mai,
:Domani chi lo sa, quel che sarà?
::***Engleska verzija ***

:Meglio stasera, baby, go-go-go,
:Or as we natives say, "Fa' subito!"
::***Srpskohrvatski prijevod***

:Bolje večeras, nego sutra ili nikad
:Sutra, tko zna što će se tad dogoditi.
Dobri stari pianino

***Dobri stari pianino*** je jugoslavenski crno-bijeli ratni film snimljen na slovenskom jeziku 1959. godine u režiji Franceta Kosmača. Temelji se na istoimenoj radio-drami Franeta Milčinskega - Ježka. Događa se za vrijeme Drugog svjetskog rata, a protagonist je učitelj klavira koji je toliko posvećen muzici da ga se ratna zbivanja ne tiču sve dok ga slučajno ne uhapse njemački okupatori.

## Uloge
* Vida Kuhar ... Anuška
* Vekoslav Janko ... Klavdij
* Bert Sotlar ... partizanski komandant
* Frane Milčinski - Ježek ... Blaž Gaber
* Janez Škof ... Blisk
* Andrej Kurent ... Domobranski komandir
* Demeter Bitenc ... nemški oficir
* Kristijan Muck ... Milče
* Janez Albreht
* Jože Pristov
* Stane Potokar ... hišni lastnik
* Filipina Jerman
* Jože Vozny
* Mila Kačič ... Majcnova
* Metka Bučar

## Vanjske veze
* 
*
Mirno leto

***Mirno leto*** () je jugoslovenska crno-bela filmska komedija snimljena na makedonskom jeziku 1961. godine u režiji Dimitrija Osmanlija. Protagonisti, koje tumače Slobodan Perović i Ljupka Džundževa, su mladi naučnik Zare i njegova supruga, pozorišna kostimografkinja Mira. Radnja prikazuje kako žive kao podstanari izloženi uznemiravanju i znatiželji komšija sve do trenutka kada Zare preko leta dobije posao u Ohridu te konačno mogu uživati u nekoliko meseci mira.

## Vanjske veze
*
Dimitrie Osmanli

**Dimitrie Ruli Osmanli** (29. maj 1927 - 13. mart 2006) bio je makedonski režiser, poznat po pionirskom radu na televiziji, uključujući *Domot na mojot tatko*, prvu TV dramu na makedonskom jeziku. Osmanli se također istakao i kao autor nekoliko cjelovečernjih filmova.

## Reference

## Vanjske veze
*
The Full Treatment

***The Full Treatment*** (), također poznat i kao ***Stop Me Before I Kill!*** () je britanski crno-bijeli triler film snimljen 1960. u režiji Vala Guesta. Predstavlja adaptaciju istoimenog romana Ronalda Scotta Thorna. Protagonist, koga tumači Ronald Lewis, je profesionalni vozač trkaćih automobila koji doživi nesreću nakon koje počinje osjećati želju da ubije svoju suprugu (čiji lik tumači Diane Cilento). Radnja prikazuje kako bračni par odlazi na Azurnu obalu gdje bi svoje probleme trebao riješiti uz pomoć psihijatra (koga tumači Claude Dauphin). Sniman na autentičnim lokacijama Azurne obale, *The Full Treatment* je u svojoj integralnoj verziji trajao dva sata te tako postao najduže ostvarenje u dotadašnjoj filmografiji studija Hammer Films.

## Uloge
* Claude Dauphin ...  David Prade 
* Diane Cilento ...  Denise Colby 
* Ronald Lewis ...  Alan Colby 
* Françoise Rosay ...  Madame Prade 
* Bernard Braden ...  Harry Stonehouse 
* Katya Douglas ...  Connie 
* Barbara Chilcott ...  Barunica de la Vailion 
* Anne Tirard ...  Nicole 
* Edwin Styles ...  Dr. Roberts 
* George Merritt ...  Mr. Manfield

## Izvori


## Vanjske veze
*
Srečno, Kekec

***Sretno, Kekec*** () je jugoslavensko-britanski dječji pustolovni film snimljen na slovenskom jeziku 1963. u režiji Jožeta Galeta, poznat kao prvo ostvarenje slovenske kinematografije u boji. Predstavlja adaptaciju romana Josipa Vandota, odnosno nastavak popularnog filma *[[Kekec (film, 1951)|Kekec]]* iz 1951. godine. Naslovni protagonist, koga tumači Velimir Gjurin, odlazi u planinu izbaviti svoju slijepu prijateljicu Mojcu (čiji lik tumači Blanka Florjanc) od Pehte (čiji lik tumači Ruša Bojc), starice koja prikuplja trave.

## Uloge
* Velimir Gjurin (Kekec)
* Blanka Florjanc (Mojca)
* Ruša Bojc (Pehta)
* Martin Mele (Rožle)
* Bert Sotlar (oče)
* Marija Goršič (mati)
* Stane Sever (Berač)

## Vanjske veze

*
*
The Ugly Duckling (film, 1959)

***The Ugly Duckling*** () je britanska crno-bijela filmska komedija snimljena 1959. godine u režiji Lancea Comforta. Scenario se koristi motivima znamenite horor-priče *[[Strange Case of Dr Jekyll and Mr. Hyde]]* Roberta Louisa Stevensona, a protagonist, čiji lik tumači Bernard Bresslaw je skromni i neugledni apotekar koji se slučajno dočepa Jekyllovog napitka i od čije konzumacije se transfomira u samouvjerenog i šarmantnog zavodnika. Radnja prikazuje kako ga želja za uzbuđenjima potakne da okupi bandu kriminalaca sa kojom će vršiti spektakularne pljačke.

*The Ugly Duckling* je snimljen u produkciji studija Hammer Film Productions, te je bio prva adaptacija Stevensonovog teksta. Već sljedeće godine je Terence Fisher snimio "čisti" horor film pod naslvom *[[The Two Faces of Dr. Jekyll]]*, a 1971. godine *[[Dr. Jekyll and Sister Hyde]]*.

## Uloge
* Bernard Bresslaw ... Henry Jekyll / Teddy Hyde
* Jon Pertwee ... Victor Jekyll
* Reginald Beckwith ... Reginald
* Maudie Edwards ... Henrietta Jekyll
* Jean Muir ... Snout
* Richard Wattis ... Berkeley
* Elwyn Brook-Jones ... Dandy
* Michael Ripper ... Benny
* David Lodge ... Peewee
* Keith Smith ... Figures
* Michael Ward ... Pasco
* John Harvey ... Nar. Barnes
* Jess Conrad ... Bimbo
* Robert Desmond ... Dizzy
* Roger Avon ... Reporter
* Cyril Chamberlain ... Policijski narednik
* Joe Loss ... sam sebe

## Reference

## Vanjske veze
*
5 Card Draw

**5 Card Draw** (također i **five-card draw**) je kartaška igra, jedna od najstarijih varijanta pokera. Vrhunac popularnosti postizala je krajem 19. stoljeća, no početkom 20. stoljeća dijelom su je istisnule popularnije igre 5 Card Stud, 7 Card Stud i Texas hold 'em. 5 Card Draw popularnost je djelomično vratio u kalifornijskim poker sobama nakon tamošnje zabrane Texas hold 'ema 1970-ih godina, no nakon ukidanja zabrane gotovo je potpuno istisnut iz profesionalne igre. Svejedno, 5 Card Draw ostaje jedna od omiljenih igara za poker amatere i kućne partije, te i dalje uživa svojevrsnu popularnost u internetskim poker sobama.

## Historija
5 Card Draw direktni je nasljednik straight pokera, igre koja potječe iz 1830-ih godina sa kockarskih brodova na Mississippiju, a koja se sa špilom od samo dvadeset karata (od asa do desetke). Straight poker imao je samo jednu turu ulaganja, a veličina špila nije dozvoljavala zamjenu karata. Za vrijeme zlatne groznice došlo je do velike migracije Amerikanaca po sjevernoameričkom kontinentu, a uslijed toga se i širila popularnost pokera. U to vrijeme počeo se javljati 5 Card Draw kakvog poznajemo danas, s jednom turom zamjene karata i špilom od 52 karte. Za vrijeme Američkog građanskog rata u igru je dodana boja, a počinju se javljati i verzije s džokerom, te Lowball, verzija pokera orijentirana na zamjenu karata u kojoj pobjeđuje najgora ruka.

5 Card Draw je uskoro bio istisnut od strane nasljednika u obliku stud poker varijanti: 5 Card Studa i 7 Card Studa čiju je popularnost kasnije preuzeo i Texas hold 'em. Međutim, u Kaliforniji je nakon zabrane Texas hold 'ema pomoću istog statuta kojim je zabranjena danas nepoznata kockarska igra "stud-horse", 5 Card Draw i Lowball su specijalno legalizirani 1938. u losanđeleskoj četvrti Gardena. 5 Card Draw je zadobio popularnost u verziji s "bugom", džokerom koji je funkcionirao samo kao zamjena za asa ili kao upotpunjenje skale ili boje. 5 Card Draw se s vremenom proširio na sjever Kalifornije, te je postao najčešća varijanta pokera u igrama na američkom Zapadu izvan Las Vegasa.

## Tijek igre
Igrači postavljaju prisilne uloge na početku dijeljenja i djelitelj ili croupier svakom igraču dijeli po pet karata. Potom se obavlja prva tura ulaganja. Nakon toga svaki igrač koji nije odustao, počevši od igrača lijevo od djelitelja i idući u smjeru kazaljke na satu, ima pravo promijeniti između nula i pet karata iz svoje ruke (u nekim amaterskim varijantama zbog očuvanja talona igrač smije zadržati asa i zamijeniti četiri karte, ili zamijeniti tri karte ako ne drži nijednog asa). Nakon zamjene karata, igrači započinju novo ulaganje, počevši od prvog igrača lijevo od djelitelja koji još nije odustao. Nakon tog ulaganja, karte se polažu na stol i najbolja kombinacija pobjeđuje.

## Izvori


## Vanjske veze
* Povijest 5 Card Drawa  
* Pravila 5 Card Drawa